Alta og Altabakken var igjen vertskap for det nordnorske mesterskapet i 1984. I 1990 ble junior-NM i hopp og kombinert arrangert der. Da ble bakken modernisert og utbygd, og fikk nytt stillas og nytt dommertårn. Den ene delen av NM i langrenn (stafetter og 30/50 km) ble arrangert i Alta i 1998, men da gikk hopprennene i Trondheim og Meldal. Hovedlandsrennet for 15- og 16-åringer ble arrangert i Altabakken i 2006. Siste større ombygging av anlegget ble gjort i 2009. Da ble K50-bakken utvidet til K65, K40-bakken flyttet og utvidet til K45, og K25-bakken modernisert.